

 REPUBLIKA HRVATSKA

VARAŽDINSKA ŽUPANIJA

 GRAD IVANEC

Povjerenstvo za provedbu oglasa

KLASA: 112-03/23-01/01

URBROJ: 2186-12-05/43-23-3

Ivanec, 31. ožujka 2023.

**O B A V I J E S T**

**OGLAS ZA PRIJAM U SLUŽBU**

**NA ODREĐENO VRIJEME**

**UPRAVNI ODJEL ZA PRORAČUN, FINANCIJE I GOSPODARSTVO, na radno mjesto:**

* **VIŠI STRUČNI SURADNIK ZA PRORAČUN I RAČUNOVODSTVO**

 Pri Hrvatskom zavodu za zapošljavanje, oglasnoj ploči i službenim stranicama Grada Ivanca (www.ivanec.hr), dana 31. ožujka 2023. godine objavljen je oglas za prijam u službu na određeno vrijeme u Grad Ivanec, Upravni odjel za proračun, financije i gospodarstvo, na radno mjesto:

***- viši stručni suradnik za proračun i računovodstvo,*** a tekst oglasa naveden je i u nastavku ove Obavijesti.

 Ujedno, u nastavku su navedeni podaci o opisu poslova i podaci o plaći radnog mjesta, način obavljanja prethodne provjere znanja i sposobnosti kandidata, mjesto održavanja testiranja te pravni izvori za pripremanje kandidata za testiranje.

 Rok za podnošenje prijava na oglas je 8 (osam) dana od dana objave kod nadležne službe za zapošljavanje. Posljednji dan roka za podnošenje prijava na oglas je 11. travnja 2023. godine.

 

 REPUBLIKA HRVATSKA

 VARAŽDINSKA ŽUPANIJA

 GRAD IVANEC

Upravni odjel za proračun,

financije i gospodarstvo

KLASA: 112-03/23-01/01

URBROJ: 2186-12-05/43-23-1

Ivanec, 30. ožujka 2023.

Na temelju odredbe članka 19. stavak 1. i članka 29. stavak 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19), pročelnica Upravnog odjela za proračun, financije i gospodarstvo Grada Ivanca, raspisuje

**OGLAS**

**za prijam u službu na određeno vrijeme**

**UPRAVNI ODJEL ZA PRORAČUN, FINANCIJE I GOSPODARSTVO**

- **viši stručni suradnik za proračun i računovodstvo** - 1 izvršitelj/ica, na određeno vrijeme u trajanju od šest (6) mjeseci uz mogućnost produženja za još šest (6) mjeseci, radi obavljanja poslova čiji se opseg privremeno povećao.

Osoba se prima u službu uz obvezni probni rad od dva (2) mjeseca.

Kandidati moraju ispunjavati opće uvjete za prijam u službu propisane u članku 12. Zakona o službenicima i namještenicima u lokalnoj i područnoj (regionalnoj) samoupravi te posebne uvjete za prijam u službu.

**Opći uvjeti za prijam u službu:**
- punoljetnost,
- hrvatsko državljanstvo,
- zdravstvena sposobnost za obavljanje poslova radnog mjesta na koje se osoba prima.

**Posebni uvjeti za prijam u službu:**

- magistar struke ili stručni specijalist ekonomske struke,

- najmanje jedna (1) godina radnog iskustva na odgovarajućim poslovima,

- položen državni ispit,

- poznavanje rada na računalu.

Riječi i pojmovi koji imaju rodno značenje, korišteni u ovom Oglasu, odnose se jednako na muški i ženski rod, bez obzira jesu li korišteni u muškom ili ženskom rodu.

Uvjet magistra struke, odnosno stručnog specijaliste na temelju odredbe članka 35. stavak 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10 i 125/14), ispunjavaju i osobe koje su po ranijim propisima stekle visoku stručnu spremu.

Radnim iskustvom na odgovarajućim poslovima razumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, vrijeme samostalnog obavljanja profesionalne djelatnosti u skladu s posebnim propisima i radno iskustvo u obavljanju poslova u međunarodnim organizacijama, ostvareno na poslovima navedenog stupnja stručne spreme i struke.

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Na Oglas se mogu prijaviti i kandidati koji nemaju položen državni ispit, uz obvezu polaganja ispita u roku godine dana od prijma u službu.

Na Oglas se mogu ravnopravno prijaviti osobe oba spola.

Prijavu je potrebno vlastoručno potpisati.

Uz pisanu prijavu na Oglas kandidati su dužni priložiti slijedeće priloge koji mogu biti i u neovjerenim preslikama:
1. životopis
2. dokaz o hrvatskom državljanstvu (važeća osobna iskaznica, vojna iskaznica, putovnica ili

 domovnica)
3. dokaz o odgovarajućem stupnju obrazovanja (diploma)
4. uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci)
5. uvjerenje/svjedodžba o položenom državnom ispitu odgovarajućeg stupnja obrazovanja

 (ako kandidat ima položen državni ispit)
6. dokaz o radnom iskustvu na odgovarajućim poslovima odnosno poslovima u odgovarajućoj stručnoj spremi i struci, što se dokazuje slijedećim dokumentima:

- elektroničkim zapisom ili potvrdom o radnopravnom statusu (e-radna knjižica), prema podacima evidentiranim kod Hrvatskog zavoda za mirovinsko osiguranje (HZMO)

 **i**

- ugovorom o radu ili rješenjem o rasporedu ili potvrdom poslodavca ili drugim odgovarajućim dokazom iz kojeg je vidljivo u kojoj struci, na kojim poslovima i u kojem trajanju je ostvareno radno iskustvo

7. vlastoručno potpisanu izjavu podnositelja prijave da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati)
8. dokaz o pravu prednosti pri zapošljavanju sukladno posebnim zakonima (ako kandidat ostvaruje takvo pravo).

Osobe koje prema posebnim propisima ostvaruju pravo prednosti, moraju se u prijavi pozvati na to pravo i uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja sukladno članku 101. *Zakona o hrvatskim braniteljima iz Domovinskog rata i članovima njihovih obitelji* („Narodne novine“ br. 121/17, 98/19 i 84/21) i članku 47. *Zakona o civilnim stradalnicima iz Domovinskog rata* („Narodne novine“ broj 84/21), uz prijavu na oglas, osim dokaza o ispunjavanju traženih uvjeta, dužan je priložiti i dokaze o ispunjavanju uvjeta prednosti prema popisu koji je dostupan na web-stranici Ministarstva hrvatskih branitelja, putem slijedeće poveznice: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju sukladno članku 9. *Zakona o profesionalnoj rehabilitaciji i zapošljavanju osoba s invaliditetom* („Narodne novine“ br. 157/13, 152/14, 39/18 i 32/20), uz prijavu na oglas, osim dokaza o ispunjavanju traženih uvjeta, dužan je priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f *Zakona o zaštiti vojnih i civilnih invalida rata* („Narodne novine“ br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužan je uz prijavu na oglas, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo.

Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje o zdravstvenoj sposobnosti za obavljanje poslova radnog mjesta na koje se prima.

Pisane prijave na Oglas podnose se u roku od 8 (osam) dana od dana objave Oglasa kod nadležne službe za zapošljavanje, neposredno ili poštom, na adresu: Grad Ivanec, Trg hrvatskih ivanovaca 9b, 42240 Ivanec, s obaveznom naznakom „Oglas za prijam u službu – viši stručni suradnik za proračun i računovodstvo“.

Urednom prijavom smatra se prijava koja sadrži sve podatke i priloge navedene u ovom Oglasu.

Osoba koja nije podnijela pravodobnu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas.

Za kandidate koji ispunjavaju formalne uvjete iz Oglasa, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja, smatra će se da je povukao prijavu na Oglas.

Opis poslova i podaci o plaći radnog mjesta koje se popunjava Oglasom, način obavljanja prethodne provjere znanja i sposobnosti kandidata koji ispunjavaju formalne uvjete, područje provjere te pravni i drugi izvori za pripremanje kandidata za provjeru objaviti će se oglasnoj ploči i na službenoj web-stranici Grada Ivanca (www.ivanec.hr).

Na službenoj web stranici Grada Ivanca i na oglasnoj ploči u prizemlju zgrade gradske uprave na adresi Ivanec, Trg hrvatskih ivanovaca 9b, bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet dana prije održavanja provjere.

O rezultatima Oglasa kandidati će biti obaviješteni u zakonskom roku.

 PROČELNICA

 Dunja Cerovčec

**OPIS POSLOVA RADNOG MJESTA:**

- evidentira i kontrolira financijsko izvršenje proračunskih korisnika u proračunu,

- obavlja poslove kontiranja i knjiženja poslovnih događaja u analitičkoj evidenciji i u glavnoj knjizi,

- obavlja poslove praćenja dospjelih obveza i plaćanja za sve obaveze Grada Ivanca,

- obavlja poslove praćenja, pripreme dokumentacije za projekte koji se financiraju od strane drugih proračuna za potrebe izrade izvješća od strane ostalih upravnih tijela,

- prati i obavlja poslove financijske operative i platnog prometa,

- odlaže i čuva knjigovodstvenu dokumentaciju i isprave u skladu sa zakonskim propisima,

- obavlja poslove vezane uz obračun, isplatu i evidenciju plaća, materijalnih prava službenika i namještenika, te vodi sve pripadajuće evidencije i izvješća,

- obavlja poslove vezane uz obračun, isplatu i evidenciju plaća i naknada dužnosnika, članova radnih tijela gradonačelnika i gradskog vijeća, predsjednika vijeća mjesnih odbora, te vodi sve pripadajuće evidencije i izvješća,

- obavlja poslove uz obračun, isplatu i evidenciju svih ostalih vrsta dohotka,

- priprema dokumentaciju iz djelokruga poslova u postupcima nadzora od strane Državnog ureda za reviziju i drugih tijela financijskog nadzora,

- priprema dokumentaciju iz djelokruga poslova za potrebe izrade izjave o fiskalnoj odgovornosti,

- koordinira aktivnostima obavljanja godišnjeg popisa imovine,

- sudjeluje u pripremi i objavi podataka o trošenju proračunskih sredstava,

- sudjeluje u realizaciji projekata u nadležnosti Odjela.

**PODACI O PLAĆI RADNOG MJESTA**

Temeljem članka 39. Pravilnika o materijalnim i drugim pravima službenika i namještenika u upravnim tijelima Grada Ivanca, KLASA: 121-01/22-01/01, URBROJ: 2186/12-05/43-22-1, od 24. studenog 2022. godine i Odluke o koeficijentima za obračun plaće službenika i namještenika u upravnim tijelima Grada Ivanca („Službeni vjesnik Varaždinske županije“ br. 23/23), osnovna plaća je umnožak koeficijenta složenosti poslova radnog mjesta - 2,15 i osnovice za obračun plaće utvrđene Odlukom gradonačelnika KLASA: 120-01/23-01/04, URBROJ: 2186-12-05/03-23-1 od 28. ožujka 2023.g., koja iznosi 679,34 eura bruto, uvećan za 0,5% za svaku navršenu godinu radnog staža, te stalni dodatak na plaću u visini 15% utvrđene osnovice.

**PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

* 1. Opći dio
* Ustav Republike Hrvatske („Narodne novine“ br. 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 - ispravak, 76/10, 85/10 – pročišćeni tekst, 05/14)
* Zakon o lokalnoj i područnoj (regionalnoj) samoupravi („Narodne novine“ br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19, 144/20)
* Uredba o uredskom poslovanju („Narodne novine“ br. 75/21)
* Zakon o općem upravnom postupku („Narodne novine“ br. 47/09 i 110/21)
* Statut Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 08/20, 15/21, 38/21 – pročišćeni tekst i 23/23)

1.2. Posebni dio

* + Zakon o proračunu („Narodne novine“ br. 144/21)
	+ Zakon o lokalnim porezima („Narodne novine“ br. 115/16, 101/17 i 114/22)
	+ Pravilnik o proračunskom računovodstvu i računskom planu („Narodne novine“ br. 124/14, 115/15, 87/16, 3/18, 126/19 i 108/20)
	+ Pravilnik o financijskom izvještavanju u proračunskom računovodstvu („Narodne novine“ br. 37/22)
	+ Pravilnik o polugodišnjem i godišnjem izvještaju o izvršenju proračuna („Narodne novine“ br. 24/13, 102/17, 1/20 i 147/20)

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

 Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz oglasa. Smatra se da je kandidat, koji nije pristupio prethodnoj provjeri znanja, povukao prijavu na oglas.

 Prethodna provjera znanja i sposobnosti kandidata obuhvaća pisano testiranje i intervju.

Postupak provjere znanja i sposobnosti provodi Povjerenstvo za provedbu oglasa.

 Po dolasku na provjeru znanja i sposobnosti, od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

 Po utvrđivanju identiteta, kandidatima će biti podijeljena pitanja za provjeru znanja iz odredbi navedenih zakona i podzakonskih akata. Pisani test sastoji se od ukupno 20 pitanja, i to 10 pitanja iz općeg dijela i 10 pitanja iz posebnog dijela. Kandidat može za svaki dio provjere znanja na pismenom dijelu ostvariti najviše 10 bodova.

 Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima,

- niti na bilo koji drugi način remetiti koncentraciju kandidata.

 Kandidati koji će se ponašati neprimjereno ili će prekršiti neko od gore navedenih pravila, bit će udaljeni s testiranja, a njihov rezultat i rad Povjerenstvo neće bodovati.

 Smatra se da su kandidati uspješno položili pisani test ako su iz svakog djela provjere znanja ostvarili najmanje 50% bodova, odnosno najmanje 5 bodova iz svakog dijela provjere znanja.

 S kandidatima koji uspješno polože testove provest će se intervju.

Povjerenstvo za provedbu oglasa kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad.

Na intervjuu kandidat može ostvariti maksimalno 10 bodova.

 Nakon provedenog postupka prethodne provjere znanja i sposobnosti, Povjerenstvo utvrđuje rang listu kandidata prema ukupnom broju ostvarenih bodova na pisanom testiranju i intervjuu te sastavlja Izvješće o provedenom postupku.

 Izabrani kandidat mora dostaviti uvjerenje o zdravstvenoj sposobnosti nakon obavijesti o izboru, a prije donošenja rješenja o prijmu u službu.

**MJESTO ODRŽAVANJA TESTIRANJA**

 Mjesto i vrijeme održavanja testiranja bit će objavljeno na službenim internetskim stranicama Grada Ivanca: www.ivanec.hr, te na oglasnoj ploči u prizemlju zgrade gradske uprave – Gradska vijećnica, Ivanec, Trg hrvatskih ivanovaca 9b, najmanje 5 dana prije testiranja.